Nuwe kinkel in AB se toiletpetalje op pad na SA | Maroela Media
Aaron Smith (Foto: YouTube)
Daar word uit die land van die Kiwi’s berig dat die rugbybase die ondersoek na die gebeure heropen het, nadat die vrou bekend gemaak het sy sal regstappe doen om haar reputasie te beskerm.
Sy het Woensdag ʼn reeks teks- en Facebook-boodskappe uitgereik wat daarop dui dat Smith gelieg en inligting oor die omvang van hul verhouding weerhou het om sy bas te red. Dit lyk of die verhouding tussen hulle jare gelede reeds ontstaan het.
Luidens die berigte beteken dit, as die nuwe getuienis waar is, dat Smith die vrou omgehaal het om in ʼn regsdokument te lieg, en dat hy die All Black-afrigter Steve Hansen met ʼn kluitjie in die riet gestuur het.
Smith het die vrou vir die voorval verkwalik, en gevra sy moet sy weergawe aan sy nuwe vriendin en afrigter steun.
Nou het sy blykbaar genoeg daarvan gehad.
Rugby Nieu-Seeland sê dit raak ʼn werknemer-werkgewer-kwessie wat uitklaring noodsaak, en het ʼn onafhanklike regsman aangestel om die saak te herondersoek.